PROJEKTS

LATVIJAS REPUBLIKAS MINISTRU KABINETS

2019. gada\_\_\_\_\_\_\_\_\_\_\_ Rīkojuma Nr. \_\_

Rīgā (prot. Nr. \_\_\_\_.§)

**Par valsts pirmpirkuma tiesību izmantošanu**

1. Saskaņā ar likuma “Par īpaši aizsargājamām dabas teritorijām” 35. panta pirmās daļas 4. punktu izmantot valsts pirmpirkuma tiesības un pirkt nekustamo īpašumu “Groziņi” (nekustamā īpašuma kadastra Nr. 6042 002 0073), Andrupenes pagastā, Dagdas novadā – zemes vienību (zemes vienības kadastra apzīmējums 6042 002 0073) 4,03 ha platībā, kas atrodas Rāznas nacionālā parka dabas lieguma zonā, par kopējo pirkuma maksu 100 *euro*.

2. Pirkuma maksu segt no Vides aizsardzības un reģionālās attīstības ministrijas budžeta apakšprogrammas 24.08.00 “Nacionālo parku darbības nodrošināšana” līdzekļiem.

3. Vides aizsardzības un reģionālās attīstības ministrijai šā rīkojuma 1. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Vides aizsardzības un reģionālās attīstības ministrijas personā.

## Ministru prezidents Arturs Krišjānis Kariņš

## Vides aizsardzības un

## reģionālās attīstības ministrs Juris Pūce